Diari Oficial de la Generalitat Valenciana


Sumari del DOGV 7904, del 26-10-2016 (2016/7934)

Informació pública de l'informe ambiental i territorial estratègic de la segona actualització de la modificació puntual número 01, Incentivació d'ús hoteler, del Pla General Municipal d'Ordenació de Benidorm (maig 2016).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7934


Data del document
:   10-10-2016

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de l'informe ambiental i territorial estratègic de la segona actualització de la modificació puntual número 01, Incentivació d'ús hoteler, del Pla General Municipal d'Ordenació de Benidorm (maig 2016). [2016/7934]  
En compliment del que disposa l'article 51.7 de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), i en compliment del Decret de l'Alcaldia número 5400, de 7 d'octubre de 2016, es procedeix a la publicació de la resolució de l'informe ambiental i territorial estratègic favorable en el procediment simplificat d'avaluació ambiental i territorial estratègica de la segona actualització de la modificació puntual número 01, Incentivació d'ús hoteler, del Pla General Municipal d'Ordenació de Benidorm (maig 2016). L'informe ambiental i territorial estratègic es troba inserit en la pàgina web www.benidorm.org.  
  
Es redacta el document a iniciativa de l'Ajuntament de Benidorm per a adaptar-lo a les normatives sectorials en matèria d'urbanisme (LOTUP), d'edificació (CTE, Habitabilitat, Accessibilitat), i sostenibilitat ambiental (Renovació Urbana i Eficiència Energètica), etc., sorgides després de la redacció de l'actual ordenació urbanística, que incentiva la renovació i la millora de la planta hotelera en el pla vigent (PGMO 1990), i amb l'objecte d'aclarir l'aplicació a la recent tramitada modificació puntual del pla general número 01, Incentivació hotelera (actualització febrer 2015), aprovada per la Conselleria d'Infraestructures, Territori i Medi Ambient el 23 d'abril de 2015 (BOP 23.06.2015), en relació a la també recent, però de posterior aprovació, normativa sectorial, el Decret 75/2015, de 15 de maig, del Consell, regulador dels establiments hotelers a la Comunitat Valenciana.  
  
Vistos els informes emesos per l'arquitecte municipal i la tècnica superior en Assumptes Jurídics municipal, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègica a la proposta de la segona actualització de la modificació puntual número 01, Incentivació d'ús hoteler (maig 2015) del Pla General d'Ordenació Urbana de Benidorm, per no tindre efectes significatius sobre el medi ambient, d'acord amb els criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
  
Segon  
De conformitat amb el que preveu l'article 51.7 de la LOTUP, contra la present resolució, atés que no és un acte definitiu en via administrativa, no es pot interposar cap recurs, sense perjuí de què, si és el cas, procedisquen en via judicial contenciosa administrativa davant de la disposició de caràcter general que haguera aprovat el pla o programa, o bé, sense perjuí de què procedisquen en via administrativa davant de l'acte, si és el cas, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer  
De conformitat amb el que preveu l'article 51.7 in fine de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Quart  
Notificar aquesta resolució als interessats que apareguen en l'expedient ambiental d'aquesta actuació, amb la inclusió d'aquesta resolució en la documentació de planejament urbanístic.  
  
Quint  
De conformitat amb el que preveu l'article 51.7 in fine de la LOTUP, publicar la present resolució en el Diari Oficial de la Generalitat Valenciana.  
  
Cosa que es publica per a general coneixement.  
  
Benidorm, 10 d'octubre de 2016.- L'alcalde: Antonio Pérez Pérez.